Când aloci în fiecare an pentru sănătate cu 20% mai mult, dublezi bugetele pentru medicamente și materiale sanitare o dată la patru ani și totuși oamenii fug de sistemul medical public, înseamnă că cei care conduc astăzi spitalele și primăriile se simt deasupra legii, exact ca și cei care conduceau întreprinderile de stat, industriale sau agricole, în anii ’90 și cei care și le-au însușit apoi în mod fraudulos.